CELEX: C2005/217/24
Language: sk
Date: 2005-09-03 00:00:00
Title: Rozsudok Súdneho dvora (veľká komora) zo 14. júla 2005 vo veci C-434/03 (návrh na začatie prejudiciálneho konania podaný Hoge Raad der Nederlanden): P. Charles, T. S. Charles-Tijmens proti Staatssecretaris van Financiën (Šiesta smernica DPH — Odpočet dane zaplatenej na vstupe — Nehnuteľný majetok používaný čiastočne na podnikateľské účely a čiastočne pre osobné použitie)

3.9.2005   
            
            
               SK
            
            
               Úradný vestník Európskej únie
            
            
               C 217/13
            
         
      ROZSUDOK SÚDNEHO DVORA
   
   (veľká komora)
   zo 14. júla 2005
   vo veci C-434/03 (návrh na začatie prejudiciálneho konania podaný Hoge Raad der Nederlanden): P. Charles, T. S. Charles-Tijmens proti Staatssecretaris van Financiën (1)
   
   (Šiesta smernica DPH - Odpočet dane zaplatenej na vstupe - Nehnuteľný majetok používaný čiastočne na podnikateľské účely a čiastočne pre osobné použitie)
   (2005/C 217/24)
   Jazyk konania: holandčina
   Vo veci C-434/03, ktorej predmetom je návrh na začatie prejudiciálneho konania podľa článku 234 ES, podaný rozhodnutím Hoge Raad der Nederlanden (Holandsko) z 10. októbra 2003 a doručený Súdnemu dvoru 13. októbra 2003, ktorý súvisí s konaním: P. Charles, T. S. Charles-Tijmens proti Staatssecretaris van Financiën, Súdny dvor (veľká komora), v zložení: predseda V. Skouris, predsedovia komôr P. Jann, C. W. A. Timmermans, A. Rosas, R. Silva de Lapuerta, K. Lenaerts a A. Borg Barthet, sudcovia S. von Bahr (spravodajca), J. N. Cunha Rodrigues, J. Makarczyk, P. Kūris, E. Juhász a G. Arestis, generálny advokát: F. G. Jacobs, tajomník: K. Sztranc, hlavná referentka, vyhlásil 14. júla 2005 rozsudok, ktorého výrok znie:
   Článok 6 ods. 2 a článok 17 ods. 2 a 6 Šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 95/7/ES z 10. apríla 1995, musia byť vykladané v tom zmysle, že im odporuje vnútroštátna právna úprava, akou je predmetná právna úprava vo veci samej, prijatá pred nadobudnutím účinnosti tejto smernice, ktorá neumožňuje osobe podliehajúcej dani zahrnúť do majetku podniku všetok investičný majetok (tovar) používaný čiastočne na podnikateľské účely a čiastočne na iné ako podnikateľské účely a, prípadne, odpočítať si úplne a priamo splatnú DPH z nadobudnutia tohto tovaru.
   
      (1)  Ú. v. EÚ C 304, 13.12.2003